VS002388
Datum: 1998-10-09T02:00:00.000+02:00
datum_sodbe_i_stopnje: 2009-02-17T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe sluha in njihove posledice - poškodbe rok in ramenskega obroča in njihove posledice - izguba okončin in drugih organov in njihove posledice - poškodbe kože in njihove posledice - duševne motnje
fischer: izredno hudi primeri
odskodnina: 101.650 EUR (primerna odškodnina), dosojena odškodnina pa je ustrezno znižana glede na 50% soodgovornost oškodovanca
opombe: II Ips 86/2010. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Delovodja elektronapajalnih postaj, poročen šele 5 let in oče 2. majhnih otrok.

## Škodni dogodek

Nesreča pri delu – udar električnega toka. Soodgovornost oškodovanca je bila ocenjena na 50%.

## Poškodba

Opeklina celotne debeline kože in drugih podkožnih tkiv na levi roki, ki zajema 10% vse telesne površine, oglenitev končne polovice leve podlakti, opekline na levi dlani in prstih, opeklina celotne debeline kože in drugih podkožnih tkiv stene leve polovice prsnega koša in trebuha, na levi strani izpah ramenskega sklepa, izliv krvi pod kožo čela in raztrganina, udarnina glave, psihična motnja s prepletanjem občutkov stahu in tesnobe, naglušnost lažje stopnje desno in srednje stopnje levo, vse zaradi slabšega delovanja slušnega živca. Potrebna je bila amputacija leve okončine v zgornji tretjini podlahti. Huda posttravmatska stresna motnja.

## Telesne bolečine

35.000 EUR Trajne hude bolečine – 3 tedne, občasne hude – 4 tedne, stalne srednje hude – 4 tedne, občasne srednje hude – 6 tednov, stalne lahke – 20 tednov, občasne do srednje hude pa so še prisotne in bodo tudi v bodoče.

#### Hospitalizacija

Številne operacije. Hospitalizacija je trajala do 4.12.1998 in nato ponovno od 17.5.1999 do 27.5.1999.

#### Ambulantno zdravljenje

Po odpustih iz bolnice stalno ambulantno zdravljenje, ki je trajalo do 28.6.1999.

#### Rehabilitacija

Rehabilitacija na Inštitutu za rehabilitacijo, dobil je protezo z električno roko, 10 dni treninga zaradi učenja njene uporabe, masiranje brazgotin, razgibavanje rame.

#### Nevšečnosti med zdravljenjem

Številni posegi, infuzije, transfuzije, prejemanje različnih zdravil, več RTG, transplantacije kože, terapija zaradi preprečitve odpovedi ledvic, nekroza, stalne fantomske bolečine, številni pregledi pri specialistih, dolgotrajna vezanost na posteljo in odvisnost od drugih, povijanje krna. Zdravljenje je potrpežljivo prenašal, zaradi objektivne teže okvare in skaženosti pa je bil na robu psihične dekompenzacije in je bilo potrebno psihiatrično zdravljenje. S psihičnim stanjem so povezane številne dodatne težave (moraste sanje, glavobole, težave s prebavo, seksualne motnje), kar je trajalo več let po nesreči. Prišlo je do trajne osebnostne motnje, je žalosten, spremenljivega razpoloženja, bistvenega izboljšanja pa ni pričakovati.

## Strah

6.250 EUR Skrajno hud primarni strah v obliki groze in panike ob nesreči; zelo hud sekundaren strah – prve tedne po nesreči za življenje in ob operativnih posegih. Strah je povzročil stanje, ko misli in čustvovanja ni mogel več umiriti in to je trajalo do konca zdravljenja.

## Zmanjšanje življenjske aktivnosti

50.000 EUR Poklica ne more več opravljati (sedaj dela v pisarni), potrebuje pomoč pri nekaterih opravilih (zapenjanje gumbov, nameščanje proteze).

Spremenilo se je družabno življenje, športne aktivnosti (kolesarjenje, smučanje, košarka). Hišnih del in del okoli hiše ne more več opravljati.

#### Opis invalidnosti

Invalid II. kategorije, ne more delati v neugodnih zunanjih temperaturah, ne na višini, lahko fizično delo, kjer levica desnici pomaga in le 6 ur dnevno.

## Skaženost

10.400 EUR Trajna skaženost zaradi izgube leve okončine in brazgotine na prsnem košu in trebuhu, ki je proteza bistveno ne zmanjšuje. Trpi zaradi spremenjenega videza. Sicer lepo telesno grajen je sedaj oslabel. Vidne in obsežne skaženosti se sramuje v socialnih stikih in v intimnem življenju z ženo. Krog prijateljev se je skrčil, tudi hči je imela predsodke in ga dolgo ni bila sposobna pogledati. Na bazen hodi izključno zvečer, ko ni ljudi.

**Zveza:**

ZOR člen 200, 203